श्रीवत्स विकल दा जन्म 5 जुलाई 1939 ई. गी उन्दे नन्हैल, ठिल्ल-रौन नां दे ग्रां च पं. मकुन्दराम जोतशी हुन्दै घर होआ। एह् ग्रां उधमपुर नग्गरै थमां दक्खन आलै पास्सै दस क किलोमीटर दे छिंडै पर ऐ। इन्दी बैसबेल थमां पता लगदा ऐ जे बन्द्राह्‌ल राजैं दे राज च इन्दा कोई बड़का पं. देवी प्रकाश कश्मीरा थंमा बन्द्राह लतै आइयै मनै-टब्बरै बसी गेआ हा। रामनगर अज्ज बी इन्दे परोआर गी कश्मीरी पन्त गै आखेआ जन्दा ऐ।